หุ้นปิดตลาดร่วง19.89จุด
ตลาดหุ้นวันที่ 19 ส.ค.ดัชนีปิดที่  1,069.20 จุด ลดลง 19.89 จุด หรือ 1.83% มูลค่าการซื้อขาย 39,218.28 ล้านบาท
19 ส.ค. 2554

ตลาดหุ้นวันที่ 19 ส.ค.ดัชนีปิดที่  1,069.20 จุด ลดลง 19.89 จุด หรือ 1.83% มูลค่าการซื้อขาย 39,218.28 ล้านบาท
 น.ส.จิตรา อมรธรรม ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นปรับตัวลงแรงตลาดหุ้นทั่วโลกจากปัจจัยภายนอก นอกเหนือจากมอร์แกน สแตนเลย์ที่ปรับลดแนวโน้มการขยายตัวของเศรษฐกิจโลกแล้ว ตัวเลขเศรษฐกิจสหรัฐที่ออกมาก็ไม่ดี ทำให้นักลงทุนตื่นตระหนกและเทขายหุ้นออกมา
 แนวโน้มสัปดาห์หน้ายังให้น้ำหนักที่ปัจจัยต่างประเทศเป็นหลัก เพราะจะมีตัวเลขเศรษฐกิจสหรัฐออกมาอีกหากออกมาไม่ดีก็จะทำให้ตลาดไม่ฟื้น รวมทั้งต้องติดตามวันที่ 24 ส.ค.ที่ เบอร์นันเก้ ประธานธนาคารกลางสหรัฐ ว่าจะมีท่าทีอย่างไรต่อเศรษฐกิจสหรัฐและจะมีมาตรการ QE3 ออกมาหรือไม่ แต่ระหว่างสัปดาห์ตลาดหุ้นโดยรวมอาจยังไม่ดีนัก
 ประเมินแนวรับดัชนี 1,060 และ 1,058 จุด แนวต้านที่ 1,080 จุด
กลยุทธ์การลงทุน แนะนำให้ลงทุนในหุ้นที่ได้ประโยชน์เกี่ยวกับนโยบายของรัฐบาลซึ่งจะมีการแถลงต่อสภาในวันที่ 24 ส.ค.นี้ ซึ่งอาจทำให้มีแรงเก็งกำไรเข้ามาในหุ้นที่ได้ประโยชน์ ในช่วงนี้จึงแนะนำให้ลงทุนห้นที่เกี่ยวข้องกับการบริโภคภายในประเทศจะปลอดภัยมากกว่า แต่จะต้องลงทุนระยะกลางขึ้นไป เพราะในระยะสั้นดัชนียังผันผวนตามกระแสที่เข้ามากระทบ
หลักทรัพย์ 5อันดับแรกที่มีมูลค่าการซื้อขายสูงสุด ได้แก่PTT   มูลค่าการซื้อขาย 2,884.36 ล้านบาท   ปิดที่ 318 บาท  ลดลง 11 บาท หรือ -3.34%KBANK มูลค่าการซื้อขาย  2,406.66 ล้านบาท   ปิดที่ 131 บาท  ลดลง 4.50 บาท หรือ  -3.32%BANPU มูลค่าการซื้อขาย 1,856.19 ล้านบาท  ปิดที่ 658   บาท ลดลง 22 บาท หรือ -3.24%TOP   มูลค่าการซื้อขาย  1,441.47 ล้านบาท  ปิดที่ 68.25  บาท  ลดลง 2.25 บาท หรือ -3.19%BBL   มูลค่าการซื้อขาย  1,429.79 ล้านบาท   ปิดที่ 159 บาท  ลดลง 3 บาท หรือ -1.85%